LidanRubinov/Halacha-QA huggingface dataset:
שאלה: מעמד הר סיני : קראתי איזה ספר שמישהי אומרת שיש כל כך הרבה אנשים שלא מאמינים בקב ה אז למה שה לא יתגלה לעיני כולם, ואז לאף אחד לא יהיה ספק שהוא קיים. והיא ענתה לה שזה כמו מבחן כלשהוא נגיד אם קיבלתי 95 אינלי צורך להוכיח את עצמי שוב אז זה כמו ה שהוא כבר התגלה ודיבר עם כל עם ישראל ומאז לא התגלה בשום צורה מיוחדת, והוא לא צריך להתגלות לעיני כל מי שרוצה לראות אותו כאן ועכשיו. אז למה שה פשוט לא היה משאיר לנו את הזיכרון שהוא התגלה אלינו? כלומר למה הוא לא נתן לנו לזכור את המעמד הזה?
תשובה: ב"ה לך. קראתי את מכתבך ומאוד התפעלתי, לראות בחורה צעירה כל כך שחושבת כל כך לעומק, שרוצה דברים טובים וחושבת על רעיונות איך לעשות אותם, איך שהם יהיו יותר טובים. זו מעלה מאוד גדולה, להתעלות מעל דברים פשוטים יום יומיים, למחשבות מעמיקות וגדולות. דבר זה מעיד על מעלה גדולה שיש בך, ואני מברך אותך שתזכי לגלות את האוצרות הנפלאים האלו שה' נתן בך, ותזכי שכל משאלות ליבך יתגשמו לטובה. אחת השאלות היפות והחשובות היא השאלה של הבחירה החופשית שיש לאדם. כמה וכמה מגדולי ישראל כתבו שאחד מהיסודות הגדולים של החיים הוא הבחירה החופשית. כאשר אדם בוחר הוא מגלה את המעלה שלו, הוא מתחבר לדבר באמת והתהליך מקדם אותו ובונה אותו. אדם שעושה דברים כי הוא חייב, לא באמת מתחבר אל הדברים ולא באמת נבנה מכך. דוגמא לדבר, כשאדם קונה מעדן חלב מסוג מסויים מתוך המון סוגים, הוא מגלה לעצמו ולכולם שאת הסוג הזה הוא אוהב. אך אם הוא קונה מעדן כי זה מה שיש, אין בכך התחברות אמיתית למעדן ולא גילוי שזה החיבור שלו. הדברים משמעותיים הרבה יותר כאשר מדובר בדברים שהם מהותיים בחיים שלנו. אדם שבוחר להיות טוב, לדוגמא, בוחר לתת, אם הוא עושה זאת מתוך בחירה הוא זוכה לבנות בתוכו את התכונות הטובות, את הטוב האמיתי, הוא זוכה לפתח בו כוחות חיוביים גדולים. אם לא הייתה לו בחורה הוא לא היה עושה זאת ומפסיד את העיקר. רצון ה' יתברך הוא שיהיה לנו טוב, שאנו נתקדם, נתעלה, על ידי ההתמודדויות שלנו, על ידי הבחירה החופשית שלנו, ולכן הוא יתברך לא לוקח לנו את הבחירה. במעמד הר סיני לא הייתה ברירה, המעמד לא היה כדי להוכיח, אלא כדי לתת לנו את התורה הקדושה שהיא זו שתלמד אותנו באמת איך לבנות את החיים שלנו, היא הכלי שלנו לכל ההמשך, לכל הדורות הבאים. לכן, אין באמת מצווה בתורה לזכור את מעמד הר סיני, אבל כן יש לנו חשיבות לזכור כל הזמן שה' נתן לנו את התורה, ושאנו צריכים להתחבר אל התורה, שהתורה היא זו שתלמד אותנו איך להתמודד נכון בעולם, איך להתקדם בעולם. יש אלפי הוכחות שה' יכול לתת לנו, אבל זה לא מה שה' רוצה מאיתנו. במשך השנים ראינו המון ניסים, אפילו במבצע האחרון שהיה בגוש קטיף, המון המון ניסים, שכל אדם בריא בנפשו ראה והיה ברור לו שזה ניסים. יחד עם זאת, השינוי לא נוצר בעם ישראל. כי שינוי על ידי ניסים הוא שינוי חיצוני, הוא שינוי שגורם להתרגשות, אבל ההתרגשות עוברת ולא נשאר מכך כלום. ה' יתברך רוצה שאנו נתמודד, נלמד, נבנה ועל ידי כך נזכה להיות יותר גדולים ויותר שלמים. יש עוד המון מה להאריך, ואני מקצר, אם תרצי אשמח לעזור עוד, לענות, להסביר, לכוון למקומות שבהם תוכלי לקבל עוד תשובות לשאלה הזו ולעוד שאלות, ממש כל מה שתרצי. זכרי שאני כאן בשבילך, שמח לעזור. בברכת הצלחה רבה הרב יצחק גרינבלט.
שאלה: בשר, חלב ומאכל פרווה: לימדו אותי שאם בישלו בתנור עוף וחיכו 24 שעות, ואז אפו בתנור מאכל פרווה - אפשר לאכול איתו חלב בגלל 2 סיבות: כי עברו 24 שעות, וגם לטעום את המאכל הפרווה ואם הטעם הוא פרווה אפשר לאוכלו עם החלב. האם זה נכון??
תשובה: עדיף שיהיה תנור דו תאי אחד לבשר ואחד לחלב. אבל כשאין נדרש 4 תנאים: 1. תבניות שונות לבשר ולחלב, 2. תנור נקי. 3. המתנה 24 שעות. 4. חימום התנור שהוא הגיע לחום גבוהה במשך דקה (הכול שמעתי מהרב מרדכי אליהו זצ"ל). אם המאכלים מכוסים אפשר גם בלי 24 שעות המתנה. ולכן מאכל פרווה אף שנאפה בתבנית בשרית נקייה מותר לאוכלו עם מאכל חלבי שטעם הבשר נפגם.
שאלה: כיבוס בגדים לצורך עבודה: אני עובדת כאחות ולובשת חולצות לבנות מתחת למדים, דאגתי לכבס את החולצות לפני ר"ח אך אין לי מספיק חולצות למשך השבוע כולו. האם אפשר לכבס לצורך עבודתי בשבוע שחל בו.?
תשובה: התייעצתי עם אחות והבנתי שמבחינה היגיינית הנהלים מחייבים להחליף כל יום גם את הבגדים שתחת המדים. מכיוון שכך מותר לך לכבס, אך רצוי שלאחר הכביסה תניחי את הבגדים במקום שיתקמטו ולא ייראו החדשים. אעיר שמותר לכבס רק בגדים אלו ולא להוסיף למכונה בגדים נוספים כדי למלא אותה. שנזכה לבנין אריאל במהרה!
שאלה: ברכת האורח בבית ההורים: האם רווק האוכל בבית הוריו צריך להגיד ברכת האורח בביתו? וכן- האם צריך להוסיף את ברכת האורח כאשר אוכל בחדר האוכל הישיבה (והוא משלם עבור האוכל)?
תשובה: לא צריך לומר לא בבית הוריו ולא בישיבה.
שאלה: מקלחת בתשעת הימים לצורך "דייט": אולי מנהג העולם הוא לעשות בלי לשאול. או שהתשובה ידועה ולא ידעתי איפה לחפש, אבל ראיתי שההלכה לגבי מקלחת בתשעת הימים הוא לעשות את המינימום כדי לא להפריע לאנשים בריח רע או להיות מוטרד ברמה של - לא מצליח להרדם. אבל, מה אם יש לי "דייט" בתשעת הימים? חשוב להיפגש לפחות פעם בשבוע, ואני רוצה לעשות רושם טוב, ואפילו להיראות במיטבי - האם מותר לחפוף וכו לא רק בשביל המינימום אלא גם בשביל טיפוח?
תשובה: לא מצאתי בפוסקים התייחסות ישירה לשאלתך, אבל נראה שהדבר מותר: ראשית, יש לשים לב ליסודות הדין: איסור הרחצה בימים אלו אינו מדין הגמרא אלא מן המנהג, וסיבתו היא כדי להימנע מתענוג. משום כך הפוסקים הקלו בדין זה כאשר הרחצה נעשית לצורך ולא לתענוג. וה"צורך" אינו רק במקרים קיצוניים כפי שתיארת (ריח רע, או חוסר יכולת להירדם), אלא גם בסתם מציאות של זיעה או לכלוך שמצריכים רחיצה, כל שהרחצה נעשית לניקיון ולא לתענוג. וכיוון שהדבר תלוי בצורך, מסתבר שבמקרה כזה אכן גם רחצה יותר יסודית ומטפחת תיחשב כצורך והיא מותרת. כאמור, לא מצאתי התייחסות ישירה לנושא הרחצה בתשעת הימים לצורך כזה, אבל בפוסקים יש כמה התייחסויות לדינים מקבילים, שבהם הקלו לצורך שידוכים, אפילו בדברים שאסורים לשאר האנשים מן הדין ולא רק מן המנהג: בעניין אבלות רח"ל, מצינו שבחורה בגיל נישואין מותר לה להתקשט (שו"ע יו"ד שפ"א, ו - שם אמנם לא הותרה רחיצה, אבל אין מדובר שם במפגש זוגי אלא בסתם היראות בפני אנשים  ועוד, ששם הרחיצה אסורה מן הדין ולא רק מן המנהג). לגבי תשעת הימים - כמה פוסקים התירו לבישת בגדים מכובסים ואף חדשים בימים אלה, לצורך פגישות שידוכים (פסקי תשובות תקנ"א, יז, והע' 111), אף שאיסורים אלה הם מן הדין, וקל וחומר לרחצה שאסורה רק ממנהג. וממילא, מסתבר שגם בענייננו יש להתיר את כל מה שנצרך להופעה הראויה למפגש. אלא שיש לעשות את הרחצה באמת באופן שיענה על הצורך ולא באופן שמוסיף תענוג, הן מצד חום המים והן מצד אורך הרחצה.
שאלה: צום ט באב שנדחה למעוברת מיד לאחר לידה: אני צריכה בעז"ה ללדת בכל רגע. אשמח לדעת מה יהיה הדין לגביי הצום שנדחה השנה, הבנתי שישנה הקלה כיון שהצום נדחה: 1. באם טרם אלד - אהיה בעז"ה בשבוע 38 - האם מותר לאכול לשתות ובאילו כמויות וכו? 2. אם אלד - אהיה פחות משבוע אחרי לידה - מה הדין? אשמח לתשובה.
תשובה: ב"ה שלו-ם וברכה בעזרת ה' תלדי בבריאות ושמחה. בבאור הלכה(תקנ"ט, ט') מביא שבתשעה באב שנדחה מעוברת שיש לה קצת מחוש מותרת לאכול. ברור שהדין כך גם ביולדת תוך שלושה ימים שאוכלת אף ביום כיפור ועד שבעה אוכלת שאומרת צריכה אני. אולם טוב אם יכולה לאכול בשיעורים ז"א כל 9-4 דקות 40 גרם ולגבי שתיה יכולה להקל יותר שאם צריכה תפסיק רק חצי דקה. מהרה יבנה המקדש הרב חגי בר גיורא
שאלה: עבודה באיסוף תרומות: אדם שהציעו לו לעבוד בתרומות. מה לגבי האחוזים שהעובדים או העמותה לוקחת לעצמה? יש בזה גזל? גניבת דעת? יש הגבלה של אחוזים? ואם הוא לא יודע.
תשובה: נראה שאם העמותה לוקחת לעצמה אחוזים לא נמוכים (למעלה מ16 ) ולא מודיעה במפורש לתורמים שהיא לוקחת - יש בכך גזל. מקורות: במסכת פסחים בדף ד ע"ב מובא כלל שנוח לו לאדם לשלם ממון בשביל קיום מצווה. ממילא, גם בנידון דידן נוח לתורמים לשלם ממון לעמותה בשביל מצוות צדקה. אך כלל זה נכון דווקא כשמדובר בהפסד מועט בשביל המצווה (תוס' יום טוב שקלים ג, א. מחצית השקל או"ח תלז). ממילא, למרות שעקרונית עובדי העמותה צריכים להתפרנס וזהו לצורך הצדקה, עדיין מכיוון שהתורם אינו מודע שאחוזים כל כך גבוהים מתרומתו אינם לצורך שלשמה הוא תרם, הוי מקח טעות. איננו יודעים מהו השיעור המדויק להפסד מועט, אך ודאי שאינו יותר על שישית (16 ) שזהו שיעור אונאה במקח. הרב ברוך פז
שאלה: החלפת שם לילדה שקוראים לה ירדן: יש לי ילדה בת 3 וחצי שקוראים לה ירדן,וכל הזמן היא עצבנית כועסת בוכה מכל דבר אפילו הדבר הכי קטן שלא מסתדר לה יש לה התפרצויות זעם והיא מרביצה לעצמה עד שהיא פוצעת ממש וכשהיא לא כועסת היא ילדה מפליאה מדהימה רגועה שרה רוקדת עושה הופעות אתה לא תאמין שיש לה התפרצויות זעם שכאלו זה ממש כמו הנהר בכל מקרה שבחרנו לה את השם אני לא אהבתי שום שם ואז בעלי הציע ירדן ונתתי לא בלב שלם אלא כי ממש לא אהבתי שום שם היום אני לא כל כך אוהבת אותו וממש רוצה לשנות אבל בעלי לא מוכן והוא גם לא מוכן להוסיף לה שם שני אני אובדת עצות וממש זקוקה לעזרתך מה אפשר לעשות בבקשה רויטל
תשובה: נסי לשכנע את בעלך להוסיף ה' ובמקום ירדן לקרוא לה ירדנה ובע"ה יהיה לטובה.
שאלה: זמן ביעור: לרב. אם זמן הביעור נקבע לפי המקום, אז איך יש זמני ביעור לכל הארץ - הרי כל מקום משתנה הזמן, ואיך אפשר לדעת זמן ביעור לפי מקומי? השאלה נשאלה בהמשך לשאלה "זמני ביעור בשביעית"
תשובה: עקרונית זה אמור להיות לפי כל אזור כיום כנראה קשה לדעת ולכן מפרסמים זמן אחד. אפשר להסתמך על הפרסומים דהיינו זמן אחד לכל הארץ.
שאלה: ביעור יין: לרב. למה זמן ביעור יין בפסח, הרי לפי מה שנראה ענבים כלו מהשדות בתחילת החורף (בערך בחנוכה)? השאלה נשאלה בהמשך לשאלה "ביעור פירות שביעית ביין"
תשובה: וברכת ד' זה תאריך שהברייתא קבעה. גם לתאנים חרובים וזיתים נקבע תאריך של ח. אמנם מציאותית אין ענבים באדר אבל זו תקקנת ח. ד.א. יש.היום ענבי חורף. צום החמישי לששון ולשמחה יהודה.הלוי עמיחי מכון התורה.והארץ
שאלה: הוראת קבע למוסדות אורות האר"י בצפת: יש לי הוראת קבע לאותם מוסדות בצפת. האם: 1- להמשיך? 2- להפסיק לגמרי? 3- להפסיק זמנית ולחכות לראות איך אותן מוסדות ימשיכו להתקיים, ואז לחדש או להפסיק לגמרי?
תשובה: א. אפשר להמשיך כי התמיכה היא ללומדים ולא לרב. ב. אם תרצה אפשר להפסיק לזמן אבל לא לגמרי כי המוסדות ממילא בסבל רב בגלל הצער.
שאלה: קושי להתעורר לשחרית בגלל תרופות: אני לוקח תרופות, ואחת מתופעות הלוואי היא ישנוניות. אני מתקשה לקום בבוקר ולהשכים לשחרית מפני כשאני קם אני מטושטש לגמרי, וכל שינה פחות מ-10-12 שעות אינה מספקת ואני לא מתפקד במהלך היום. בשביל לקום לשחרית בבית הכנסת אצטרך ללכת לישון בין 6-8 בערב, דבר שלא הגיוני כל כך אם רוצים לנהל סדר יום שכולל עוד דברים מלבד תפילות. האם אוכל להמשיך להתפלל שחרית בחדרי?
תשובה: בפוסקים מופיע שאדם חולה, או אף מי שאינו חולה ממש אבל הוא חלש, אינו צריך להתאמץ כדי להתפלל במניין, אלא הוא רשאי להתפלל ביחידות (משנ"ב צ', כט). ממילא, במצב שאתה מתאר, אין עליך חיוב לקום לתפילה בציבור כאשר עדיין לא ישנת כל צרכך ואתה חלש באופן הפוגע בתיפקוד שלך. האם עליך להקדים לישון, על מנת שתוכל לקום עירני בזמן תפילת הציבור? ראשית, על פי הנתונים שאתה מציג, על מנת לקום עירני לתפילת שחרית עם הציבור עליך להקדים לישון עוד לפני זמן ערבית בעונת הקיץ. ממילא, ודאי שאין לנהוג כך, שכן עדיף שתתפלל ערבית ושחרית ביחידות, מאשר שתפסיד לגמרי קריאת שמע ותפילת ערבית בשביל להרוויח תפילת שחרית בציבור. אך גם בחורף, שאז אתה יכול בעיקרון ללכת לישון לאחר ערבית ולהתעורר לשחרית, נראה שאינך מחוייב לישון מוקדם כל כך רק כדי שתוכל להתפלל בציבור, שכן אין אדם נדרש לעשות מאמץ גדול ולשנות את אורחות חייו באופן לא נורמלי כדי להתפלל בציבור. כך למשל, אדם אינו צריך לטרוח ללכת מרחק רב לצורך תפילה בציבור, ומי שגר במקום שאין בו מניין אינו נדרש להחליף מקום מגורים כדי שיזכה להתפלל בציבור (עיין שו"ע צ', סעיפים ט, טז, ומשנ"ב נב). (יש להבהיר, שהדיון הוא לגבי השכמה לתפילה במניין. אולם מלבד זאת יש גם את עניין זמן קריאת שמע ותפילה, שהוא חמור יותר. אם גם בעניין זה יש לך קושי לקום בזמן, יש לברר עניין זה בנפרד.)
שאלה: לימוד תורה בתשעה באב דחוי: הרב, שמעתי שהשנה בתשעה באב מותר ללמוד תורה כיוון שהצום דחוי, ורציתי לשאול - האם הרב מסכים לדעה הזאת או לא? אשמח אם אקבל תשובה במהירות כדי שאני אספיק לדעת אם מותר לי ללמוד השנה בתשעה באב
תשובה: כל דיני ת"ב חלים גם בת"ב דחוי חוץ ממעוברות ומניקות שניתן להקל בה כשהן חשות לא בטוב
שאלה: צום תשעה באב ויום כיפור: רציתי לברר לגבי צומות בכלל, ובפרט השנה: לצערי הצומות שלי מאוד קשים - זה מגיע תמיד להקאות ללא יכולת לאכול גם בסיום הצום, ובצום יום כיפור האחרון הקאתי מצהרי היום ועד לצהרי היום שאחרי - ז"א שגם ביום שאחרי הצום לא הייתי מסוגלת לאכול ולשתות, שלא לדבר על לתפקד. לכן רציתי לדעת מה הדין במקרה שלי לגבי צום תשעה באב ויום כיפור (אני מאמינה שהדין שונה בין 2 הצומות.) וכן אבקש לדעת לגבי שנה זו ספציפית - כעת אני בהריון בשבוע 32, ובצום יום כיפור בע"ה אהיה בסוף ההריון או בהנקה-לאחר לידה. מראש!
תשובה: ב"ה שלו-ם וברכה בעזרת ה' תלדי בבריאות ושמחה. בבאור הלכה(תקנ"ט, ט') מביא שבתשעה באב שנדחה מעוברת שיש לה קצת מחוש מותרת לאכול. אולם טוב אם יכולה לאכול בשיעורים ז"א כל 9-4 דקות 40 גרם ולגבי שתיה כ40 מ"ל יכולה להקל יותר שאם צריכה תפסיק רק חצי דקה. לגבי יום כיפור רק כאשר קיימת סכנה מותר לאכול. ביולדת תוך שלושה ימים אוכלת ביום כיפור, ועד שבעה אוכלת רק שאומרת צריכה אני. וביום כיפור צריך לאכול לשיעורים. מהרה יבנה המקדש הרב חגי בר גיורא
שאלה: מחבת חלבית שכוסתה בתבנית בשרית: בישלנו מאכל חלבי במחבת חלבית. המחבת כוסתה בתבנית אפיה בשרית שאינה בת יומה. החלק התחתון של התבנית (לא החלק שמניחים בו את האוכל), הוא זה שכיסה את המחבת. הבנתי שהאוכל מותר, אולם מה הדין של המחבת והתבנית?
תשובה: המחבת ספגה טעם בשרי פגום ועל כן אינה צריכה הכשרה. אבל התבנית ספגה טעם חלבי ולכן צריכה הכשרה ע"י הגעלה. הערות: א. צריך לדעת שאם אפו בתבנית מאכל חלבי כך שהעברת הטעם לא הייתה ע"י נוזל אלא בדבר יבש, התבנית הייתה צריכה ליבון ולא הגעלה. ובגלל שליבון עלול להרוס את התבנית, אין להכשיר את התבנית וצריך לזרוק אותה. כאן העברת הטעם הייתה ע"י אדים שהם כבישול וע"כ מספיקה הגעלה. ב. כדי להגעיל צריך שלושה תנאים (יו"ד קכ"א): 1. שיעברו 24 שעות מהבישול. 2. לשים חומר מפגל במים. 3. שיהיה במים פי 60 מהכלי. כאן שהכלי גדול ומסתבר שאין בבית כלי שאפשר להכניס את התבנית אליו, ניתן להכשיר ע"י אבן מלובנת. צריך לשים אבן שליבנו אותה בתבנית ולשפוך מים על האבן כך שישפכו מים רותחים על התבנית (או"ח סימן תנ"א סעיף ו'). הרב שלמה בורנשטין
שאלה: שמירת נגיעה בהגשת עזרה ראשונה: הרב, אני בת 17.5. אני לא מגישת עזרה ראשונה, אך יש לי ידע בתחום זה. אם נקלעתי למצב שבו אני היחידה שיכולה להגיש עזרה ראשונית לאדם (בן) שנפצע עד שיגיעו אנשי מד א, מותר לי? אני נחשבת כ אומן בשעת פעולתו כמו מציל או רופא??
תשובה: מותר ואף מצווה, כול מי שיכול לעזור מצווה שיעזור.
שאלה: ברית מילה בט  באב דחוי: מהו הדין של ברית ביום ט באב דחוי? למי מהמוזמנים מותר לאכול במסיבת הברית?
תשובה: ב"ה שלו-ם וברכה מובא בשולחן ערוך(תקנ"ט, ט'):" ט' באב שחל להיות בשבת ונדחה ליום ראשון, בעל הברית מתפלל מנחה בעוד היום גדול ורוחץ ואינו משלים תעניתו לפי שיום טוב שלו הוא ". בסעיף הקודם מבאר הרמ"א:" ואבי הבן והמוהל והסנדק כולם נקראים בעלי ברית (ב"י).". ומבואר במשנה ברורה(שם ל"ו) וכן אמו של התינוק. המגן אברהם(שם י"ג) מחמיר כהגהות אשרי(מועד קטן פ"ג)שהכוונה למנחה קטנה מי"א שעות אולם המשנה ברורה(שם ל"ז) מכריע כמקלים ממנחה גדולה. הבאר היטב(שם ט"ו) מביא שלמרות ההיתר לאכול נהגו להשלים את הצום ולעשות את הסעודה בלילה. אולם אליהו רבה סובר שמותר רק שלא יעשו סעודה. לכן המנויים לעיל יכולים לאכול אחר מנחה ויעשו סעודה בלילה. מהרה יבנה המקדש הרב חגי בר גיורא
שאלה: חזן שלא התפלל תפילת יחיד: רציתי לשאול אודות אדם שיש לו חיוב והגיע באיחור (מדובר בתפילת מנחה אבל השאלה רלוונטית גם לשחרית ואולי גם למוסף). ובגלל איחורו לא הספיק להתפלל שמונה עשרה ביחידות. החזן שעלה הבחין בהגעתו ולפני תחילת חזרת הש"ץ פינה את העמוד כדי שבעל החיוב יתפלל כחזן. האם נכון עשה? האם לאחר סיום התפילה צריך בעל החיוב להתפלל שמונה עשרה ביחידות? והאם שונה המקרה מאדם המגיע באיחור ומתפלל את תפילת שמונה עשרה וקדושה בקול עם הציבור וממשיך בתפילת היחיד? ישר כח ותזכו למצוות
תשובה: במקום שיש חזן קבוע אין לבטל קביעות בגלל "חיוב", אבל אם אין חזן קבוע אפשר לתת לבעל החיוב בתנאי שהוא ירא שמים ומקובל על הציבור. ואם התפלל ה"חיוב" את תפילת החזרה ישלים בשקט את "אלוקי נצור" ואיננו חייב להתפלל תפילת לחש. אפשרות זו היא רק למנחה ולא לשחרית וערבית שיש לפניהם ק"ש וברכות שיש לאומרם מקודם כדי לסמוך גאולה לתפילה.
שאלה: אנחנו בגלות ישמעאל?: לרב איך ניתן לפרש את המקורות שלפיהם אנחנו לכאורה נמצאים כעת בגלות ישמעאל? (כגון בפירושו של רבי חיים ויטאל על ספר תהילים פרק קכ"ד: "כבר ידעת כי הגלויות אינם אלא ארבעה בבל, מדי ופרס, יוון ואדום. אבל עוד עתידין ישראל להיות באחרית הימים בגלות ישמאל. וגלות חמישית זו שהיא אחרונה לכולם, קשה מכולם, והיא גלות ישמעאל הניקראת פרא אדם". ועוד כתוב בזוהר "אין לך גלות קשה לישראל מגלות ישמעאל").
תשובה: כל הדברים שנאמרו רומזים לסוגי טומאות חומרות שמכונות בשמות אלו. וכנראה גלות זו רומזת לאוירה של הפקרות ופריצת גדרות צניעות ודרך ארץ בלי להתחשב אפילו במוסר אנושי רגיל. ואנו רואים היום שיש הפקרות גדולה בכל הגדרים שפעם התביישו בהם והיום הפריצות פורצת הכל, גם אכזריות האיסלאם הקיצוני נראית לא אנושית לחלוטין.
שאלה: מהן הכמויות המותרות בשתיה ובאילו פרקי זמן?: מהן הכמויות המותרות בשתיה ובאילו פרקי זמן? השאלה נשאלה בהמשך לשאלה "צום ט באב שנדחה למעוברת מיד לאחר לידה"
תשובה: ב"ה שלו-ם וברכה לאכול בשיעורים ז"א כל 9-4 דקות 40 גרם ולגבי שתיה כ40 מ"ל יכולה להקל יותר שאם צריכה תפסיק רק חצי דקה. הרב חגי בר גיורא
שאלה: תור לרופא בתשעה באב: יש לי תור לרופא לילדה ביום ראשון למעקב האם לבטל אותו בגלל תשעה באב או שאפשר ללכת וזה לא בעייה השאלה נשאלה בהמשך לשאלה אישית
תשובה: אין סיבה לבטל או לא לקבוע תור לרופא בתשעה באב.
שאלה: דיסקים צרובים שלא מוכרים: קנינו wii יד 2 וקיבלנו כמה דיסקים צרובים ביחד איתו אבל דיסקים שלא מוכרים היום. מותר להשתמש?
תשובה: אם אינם נמכרים היום, גם לא גירסאות מתקדמות שלהם, מן הסתם לא אכפת לבעלים ולכן מותר.
שאלה: ברכה על "וופל" מצופה: ישנם כל מיני ממתקי שוקולד שאני מסתפק אם ברכתם "שהכל" או "מזונות". האם כאשר כתוב על העטיפה "וופל מצופה" אפשר לברך "מזונות" ללא כל חשש או שמפאת הספק עדיף לברך "שהכל"?
תשובה: אם כתוב ברשימת הרכיבים שיש קמח חיטה כמו שמצוי ברוב הופלים יש לברך מזונות, אבל אם הקמח נמצא בסוף הרשימה כנראה שהשוקולד הוא העיקר ויש לברך שהכל.
שאלה: כדורים בתשעה באב: ערב טוב כבוד הרב, אני סובלת ממחלת המנייר ומטופלת קבוע בכדורים פעמיים ביום. שאלתי האם מותר לי לקחת את הכדור של הבוקר עם כמות מזערית של מיים, או שפשוט לוותר על מינון אחד. אשמח לתשובתך
תשובה: ב"ה שלו-ם וברכה אם רופא אוסר לדחות תיקחי עם עד 40 מ"ל מים. הרב חגי בר גיורא
שאלה: נר אופטלגין בתשעה באב: האם מותר להשתמש למבוגר בנר אופטלגין בתשעה באב?
תשובה: מותר
שאלה: צניעות בבריכה: כבוד הרב אני נוהגת ללכת עם חצאית ארוכה שמכסה את כל הרגל, הדבר נעשה מתוך קבלה והבנה שמדובר בחומרה. רציתי לשאול: א. האם יהיה לי מותר ללבוש בגד ים צנוע המורכב משמלה שלא מכסה את כל הרגל אלא עד לאחר הברכיים ומתחת אשים טייץ (מכנס צמוד) שיכסה את שאר הרגל, בחופשה משפחתית בה המשפחה (כולל אחיי וגיסי) כולה נמצאת יחדיו בבריכה משותפת? ב. והאם יש הבדל בעניין גם במקרים בהם נהיה במעיינות בהם יש גברים נוספים זרים?
תשובה: גם אם את לבושה מכף רגל ועד ראש אין להכנס במקום שיש גברים שעצם השהיה במים במשותף מעוררת הרהורים רעים וזה אפי' עם בני משפחה ק"ו עם זרים. ואם את עם בני משפחה ויש עוד בנות לבושות בצניעות יש לבקש את הגברים שיצאו מהמים ויעמדו קצת במרחק ואז תכנסו אתם, אבל זה רק עם משפחה קרובה כמו אב אח ובן, ולא דרגות אחרות.
שאלה: מוזיקה מיד אחרי תשעה באב נדחה: האם מותר לשמוע מוזיקה מיד בצאת צום שנדחה (כמו השנה - יצא בשבת, ונדחה ליום ראשון)?
תשובה: לשואל, לענ"ד, האזנה למוזיקה שמחה ומרקידה בלילה שלאחר הצום אינה ראויה, בבחינת "כתינוק הבורח מבית המקדש". בפרט למנהג האשכנזים, מסתבר לאסור לפחות כמו בשר ויין. הרחבה: המקור למנהג האשכנזים הוא המהרי"ל (סי' קכה) שכתב: "שלא לאכול בשר ולשתות יין ליל מוצאי י' באב נראה לי דיש גם כן למנוע. משום חומרא דתענית ואבלות של יום ושייך לבין המצרים, וכן המנהג למי שנמנע ג' שבועות נמנע גם כן מוצאי ט' באב, ומהאי טעמא גם כן נמנע יום י' כשנדחה. וכמה מיני תעניות של תשובה אשכחן דאין לאכול במוצאי תענית בשר ויין, וט' באב וי' באב כחד מנייהו לנוהגין". הוא מזכיר איסור בשר ויין, ומנמק זאת בכך שלילה זה הוא המשך ליום ושייך לבין המצרים. בעקבות המהרי"ל כתב הרמ"א (סי' תקנח ס"א) לאסור בשר ויין במוצאי תשעה באב נדחה. בלוח א"י לרב טוקצי'נסקי כתב באופן סתמי שבשר ויין אסורים בלילה זה "וכן כל דיני בין המצרים", וברור שלדעתו גם נגינה אסורה. ברם, במשנה ברורה (שם סק"ד) התיר להסתפר בלילה זה, למרות שתספורת נאסרה בין המצרים. וב'הליכות שלמה' (פרק טו הערה כח) תמה על הרחבתו של ה'לוח א"י', וכתב שאין לה יסוד מעבר לבשר ויין שהוזכר ברמ"א  אם כי הזכיר במפורש היתר בתספורת וכיבוס ולא הזכיר נגינות. ב'פסקי תשובות' (סי' תקנח הערה 13) התיר גם נגינה במפורש, ודייק זאת משער הציון סי' תקנח סק"ד. לענ"ד הסברה תמוהה, כי בשר ויין נאסרו כדי שלא "לחגוג" במוצאי יום אבל, בניגוד לתספורת, שאיננה תענוג וחגיגה (שו"ת זרע אמת סי' פב, שהוא מקור ההיתר לתספורת, ראו במשנ"ב ומקורותיו), ואם כן הוא הדין לנגינה שמחה. וההיתר בשער הציון הוא רק לחתן וכלה ביום שלפני חתונתם, עיין שם ובמקורו בפרי מגדים (משבצות זהב תקנח,א), ואדרבה, משמע שבדרך כלל הדבר אסור, וכן משמע בערוך השלחן שם סעיף ב. לפיכך נלע"ד לגבי נגינה כדעת לוח א"י, וכפי שעולה בפשטות מהמהרי"ל. וגם מסברה הדבר צורם, לעבור מיד משיא האבל לנגינות משמחות.
שאלה: סטופר בשבת: רציתי לדעת האם מותר להפעיל סטופר בשעון אנלוגי ולא דיגיטלי בשבת? על הזמן היקר.
תשובה: אתה בוודאי מתכוון שהשעון הוא מכני ואינו עובד באמצעות סוללות. ח אסרו למדוד בשבת בין אם זה אורכים שונים ובין אם זה זמן (או"ח סימן ש"ו סעיף ז'), כל דבר שמודדים אסור בשבת משום עובדין דחול. אבל לדבר מצוה התירו למדוד. לכן אסור להשתמש בשעון כזה בשבת (אא"כ המדידה עצמה היא של מצוה, ולא שמודד כשלומד תורה, עיין שם במ"ב). וממילא השעון מוקצה אם אין הוא בנוסף מורה שעות (סימן ש"ח סעיף נ"א). הערה: כמובן שאסור למתוח את הקפיץ של השעון כדי להשתמש בו משום מתקן כלי. הרב שלמה בורנשטין
שאלה: בית המקדש השלישי:. ברשותכם יש לי 2 שאלות קטנות שסיקרנו אותי אני מקווה שלא יהיה לכם לטורח. האם כשנבנה את בית מקדש השלישי יהיה שלטון מלוכה או ממשל דמוקרטי כמו עכשיו? ואם כל העולם ידע שעם ישראל הוא העם הנבחר ואת כל האמת? איך זה שיהיו עדיין גויים מה הם לא ירצו להיות גם מהעם הנבחר? כל העולם ייתגייר? מראש ויישר כוח על המענה שלכם
תשובה: מלך המשיח יהיה מוסכם על כולם. מי שירצה יוכל להתגייר, אך יצטרכו לבדוק היטב אם הוא מתכוון באמת לשם שמים.
שאלה: תשעה באב נדחה: הרב. האם צריך להימנע מלימוד מחצות היום בשבת שהיא ערב תשעה באב? השנה, שתשעה באב נדחה ליום ראשון. האם ישנן מנהגי אבלות כלשהם במוצאי תשעה באב של השנה - כלומר, במוצאי י' באב?
תשובה: ב"ה שלו-ם וברכה המיקל ללמוד יש לו על מי לסמוך. במוצאי הצום לא אוכלים בשר ולא שותים יין. הרב חגי בר גיורא
שאלה: איך צריך להיתייחס לאנשים שעברו עבירה: יש לי שאלה ביחס לחומרת עבירות, האם יש הבדל בין עבירות שונות. שאלתי מתחלקת לשניים- א. אני מרגישה שאין הבדל ומדרגות בחומרת מעשים שאינם טובים - לא מוסריים עברות. דוגמאות - לאחר לפגישה 20 דקות, זה כמו לאחר לשיעור במכללה 20 דקות. - אין הבדל בין מי שגונב עבודה במהלך לימודי התואר שלו, למי ששודד בנק. - אין הבדל בין מי שהיה אמור לזרוק זבל ו"ברח" מהמשימה, לבין מי שלא משלם על האוטובוס. - כשאני מקלפת חתיכות עור שצמודות לציפורן בשבת, זה בדיוק כמו לנסוע בשבת. - אין הבדל בין לצעוק על אחי לבין רצח. האם זו הסתכלות נכונה? או שיש הבדל? יש מדרגות? אשמח להוכחה ופירוט. אם אכן יש מדרגות, אז איפה עובר הקו האדום בין אדם טוב, מוסרי, לאדם שעדיף לא להיות חבר שלו (נשוי לו וכד ). ב. יש לי בתוך זה גם שאלה ספציפית איך להתייחס לכל מיני התנהלויות לא מוסריות בעיני שמתרחשות במסגרת הלימודים האקדמיים: למסור למרצה עבודה שמישהו אחר כתב. איחור לשיעור בנות שמדברות בשיעור האם יש גישה תורנית שמותר "לרמות" מוסד אקדמי? האם זה פחות חמור מלשקר לאדם פרטי? לאחר? איך להתייחס לאנשים שעושים כך? אשמח מאוד לתשובה, אם יש מקורות אשמח מאוד שהרב יציין אותם.
תשובה: 1. חס ו להשוות בין קלה לחמורה. הדוגמא האחרונה שמשווה בין לצעוק על אח לבין לרצח מעוותת את כל אמות המוסר. כשאדם צועק על אחיו צריך תיקון בענין הזה, אבל אין בתורה עונש על כך. לעומת זאת, רוצח דינו מוות שזה החמור שבעונשים. חס וחלילה להשוות בין דברים קלים לדברים חמורים, זה עיוות של כל עולם התורה ושל כל עולם המוסר, אדם צריך שיהיו לו משקלים, ואדם צריך לדעת כל דבר איפה הוא נמצא, לדעת שעבירות קלות הן אכן קלות, ולדעת גם שהחמורות דורשות מאבק חריף. לגבי השאלה ממי צריך להתרחק. אם אדם מתכוון במזיד לעשות רע, בדרך כלל צריך להתרחק ממנו. אם אדם כואב על זה שהוא עושה רע, אבל אין צדיק בארץ אשר יעשה טוב ולא יחטא, הוא נופל מדי פעם, בדרך כלל לא צריך להתרחק ממנו. רוב ככל בני האדם אנחנו מתקרבים אליהם ושמחים בחברותם, רק מקרים קיצוניים אנחנו מתרחקים, ואם יש ספק כדאי להתייעץ עם אדם חכם. 2. לרמות ודאי אסור באיסור חמור ואין שום צד להתיר את זה, לא למסור עבודה שמישהו אחר עשה, אא"כ כמה שותפים עושים ביחד, ולא להעתיק במבחנים. מאידך לאחר לשיעור, ברוב המוסדות האקדמאים יש סך אחוזים שבהם מותר לאחר, ויש כללים עד כמה, וצריך ללכת לפי הכללים. אם באים לידי סיכום עם המרצה בדרך כזאת או אחרת זה ר גמור. לפטפט בשיעור זה לא ראוי, אבל זה לא עבירה חמורה כמו הגזל שבא ע"י רמאות בהעתקת מבחן או במסירת עבודה שלא שלנו. יחד עם זאת זה מפריע למורה והתורה ציוותה ואהבת לרעך כמוך, וזה נכון גם לגבי מורים. כמובן שמי שמרמה הוא לא ר, אבל בדרך כלל לעמוד בעמדת המוכיח והמטיף מוסר לא מביא תועלת אלא רק נזק. רק אם בטוחים שאנחנו יודעים את הדרך הנכונה איך להביא את הזולת לדרך הישר כדאי לעשות זאת. כמובן שאם שואלים אותנו אז אנחנו צריכים להגיד את האמת שיש איסור וקלקול בדבר, אבל לא להטיף מוסר, בדרך כלל זה רק מזיק ולא מועיל.